open-index/open-wikipedia-markdown huggingface dataset:
இலங்கைத் துடுப்பாட்ட அணியின் தென்னாப்பிரிக்கச் சுற்றுப்பயணம் 2019

இலங்கைத் துடுப்பாட்ட அணி 2019 பெப்ரவரி, மார்ச் மாதங்களில் தென்னாப்பிரிக்காவில் இரண்டு தேர்வுத் துடுப்பாட்டப் போட்டிகளிலும், ஐந்து ஒருநாள் (ஒநாப) போட்டிகளிலும், மூன்று பன்னாட்டு இருபது20 (இ20ப) போட்டிகளிலும் விளையாடியது.

2019 பெப்ரவரியில், தினேஸ் சந்திமல் இலங்கை அணியின் தலைவர் பதவியில் இருந்து நீக்கப்பட்டு திமுத் கருணாரத்ன தேர்வுத் துடுப்பாட்ட அணிக்குத் தலைமை தாங்க நியமிக்கப்பட்டார். தேர்வுத் தொடரை இலங்கை அணி 2–0 என்ற கணக்கில் வென்று, தென்னாப்பிரிக்காவில் தேர்வுத் தொடர் ஒன்றை வென்ற முதலாவது ஆசிய அணி என்ற சாதனையைப் பெற்றது.

ஒருநாள் தொடரை தென்னாப்பிரிக்கா 5–0 என்ற கணக்கில் வென்றது. இரண்டு ஆண்டுகளில் நான்காவது தடவையாக இலங்கை அணி ஒருநாள் தொடரை எந்த ஆட்டத்தையும் வெல்லாமல் தோல்வியடைந்தது.

இ20ப தொடரில், முதலாவது போட்டிக்கு பிரான்சுவா டு பிளெசீ தென்னாப்பிரிக்காவின் தலைவராக அறிவிக்கப்பட்டார், ஏனைய இரண்டிற்கும் ஜே பி டுமினி தலைவராக அறிவிக்கப்பட்டார். தென்னாப்பிரிக்க அணி 3–0 என்ற கணக்கில் தொடரை வென்றது.

## அணிகள்

## தேர்வுத் தொடர்
### 1-வது தேர்வு

### 2-வது தேர்வு

## ஒருநாள் தொடர்
### 1-வது ஒநாப

### 2-வது ஒநாப

### 3-வது ஒநாப

### 4-வது ஒநாப

### 5-வது ஒநாப

## இ20ப தொடர்
### 1-வது இ20ப

### 2-வது இ20ப

### 3-வது இ20ப

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:2019 இல் விளையாட்டுகள்
பகுப்பு:தென்னாப்பிரிக்காவில் துடுப்பாட்டம்
பகுப்பு:இலங்கையில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:2019 இல் இலங்கை
கும்கர் சுரங்கம்

**கும்கர் சுரங்கம்** (*Kumhar mine*) உலகிலுள்ள மிகப்பெரிய மக்னீசியம் சுரங்கங்களில் ஒன்றாகும். இது பாக்கித்தான் நாட்டின் வடக்குப் புறத்தில் உள்ள கைபர் பக்துன்வா மாகாணத்தில் அமைந்துள்ளது. இச்சுரங்கத்தில் 14 மில்லியன் டன்கள் தாது அதாவது 46% மக்னீசியம் இருப்பாக உள்ளதாக திட்டமிடப்பட்டுள்ளது.   
## மேற்கோள்கள்

பகுப்பு:பாக்கித்தானிலுள்ள மக்னீசியச் சுரங்கங்கள்
பகுப்பு:வடமேற்கு எல்லைப்புற மாகாணம்
கைபர் பக்துன்வா மாகாணம்
சின்னத்தாயி

***சின்னத்தாயி*** என்பது 1992 இல் வெளிவந்த தமிழ் திரைப்படம் ஆகும். எஸ். கணேஷ் இயக்கியிருந்தார். விக்னேஷ் மற்றும் பத்மசிறீ ஆகியோர் முக்கிய கதாபாத்திரங்களில் நடித்திருக்கின்றனர். வேதா இப்படத்தை தயாரித்துள்ளார்.

இளையராஜா இசையமைத்திருந்தார். இப்படம் 1 பிப்ரவரி 1992 இல் வெளிவந்தது..

## நடிகர்கள்
*விக்னேஷ் பொன்ராசு
* பத்மசிறீ - சின்னத்தாயி
*ராதாரவி - சங்கர பாண்டியன் காவலர்
*வினு சக்ரவர்த்தி - வீரமுத்து நாச்சியார்
*துரைசாமி நெப்போலியன் - சாமுண்டி
*கவுண்டமணி
*செந்தில்
*சபிதா ஆனந்த் 
*விசித்ரா

## கதைச்சுருக்கம்
நகரத்தில் படிப்பை முடித்த பொன்ராசு (விக்னேஷ்) தன் கிராமத்திற்கு திரும்புகிறான். பொன்ராசுவின் தந்தை வீரமுத்து நாய்க்கர் (வினு சக்ரவர்த்தி). அவர் சுடலை மாட சாமியாக ஊரை சுற்றிவரும் பொழுது, அவர் எதிரில் யார் வந்தாலும் கொன்றுவிடுவார். கிராமப் பெண்ணான சின்னத் தாயியை (பத்மாஸ்ரீ) சிறு வயதிலிருந்தே பொன்ராசு விரும்பு வருகிறான். பொன்ராசு மீதும் சின்னத் தாயிக்கு ஒரு நல்ல அபிப்பிராயம் உண்டு.

அந்த ஜோடியின் காதலை சின்னத் தாயியின் தாய் ராசம்மா (சபிதா ஆனந்த்) ஏற்றுக்கொள்ளவில்லை. தான் சிறுவயதில் ஒரு பாடகரால் ஏமாற்றப்பட்ட நிலை தன் மகளான சின்னத் தாயிக்கு ஏற்படக்கூடாது என்று எண்ணுகிறாள் ராசம்மா.  சாமுண்டியின் (நெப்போலியன்) இரண்டாவது மனைவி தான் ராசம்மா.

ராசம்மா சின்னத் தாயியை பொன்ராசுவை மறந்துவிடுமாறு வலியுறுத்துகிறாள். தொடக்கத்தில் பொன்ராசுவை தவிர்த்தாலும், பின்னர் இருவரும் மிகவும் நெருக்கமாக, சின்னத் தாயி கருவுருகிறாள். அவ்வாறாக, வீரமுத்து சாமியாடி ஊரைச்சுற்றி வரும் பொழுது, அவர் எதிரில் ராசம்மா தோன்றி காதல் கர்ப்பம் பற்றி உண்மையை கூறுகிறாள். அதிர்ந்து போன வீரமுத்து, ராசம்மாவை கொல்லாமல் விடுகிறார். அச்செயலை கிராம மக்கள் கெட்ட சகுனமாக கருதினர். பின்னர், பொன்ராசுவிற்கு புத்திமதி சொல்லி, நகரத்திற்கு  அவனின் பெற்றோர் அனுப்பிவிடுகிறார்கள்.

அவ்வாறாக ஒரு நாள், சாமுண்டி சின்னத் தாயியிடம் தகாத முறையில் நடந்துகொள்ள முயற்சிக்கும் பொழுது, ராசம்மாவை கொன்றுவிடுகிறான். பஞ்சாயத்தில், வீரமுத்து சாமுண்டியை கோவிலுக்கு கப்பம் கட்ட உத்தரவிட்டு, தன் மகனின் செயலை மூடி மறைக்கிறார். சின்னத் தாயி போலீசில் புகார் தர, சாமுண்டியை கைது  செய்ய முயற்சிக்கிறார் சங்கரபாண்டியன் (ராதா ரவி). மாறாக வீரமுத்துவை கைது செய்யும் நிலை ஏற்படுகிறது. மீண்டும் ஊர் திரும்பிய பொன்ராசு, புதிய சாமியாடியாகி ஊரை சுற்றிவரும் பொழுது, குழந்தையுடன் அவன் முன் வந்து நிக்கிறாள் சின்னத் தாயி. சின்னத் தாயிக்கு என்னவானது என்பதே மீதிக் கதையாகும்.

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை கவிஞர் வாலி எழுதியிருந்தார்.  இப்படத்தின் "கோட்டைய விட்டு" என்ற பாடல் மாயாமாளவகௌளை இராகத்தில் அமைக்கப்பட்டது.

## வரவேற்பு
நல்ல விமர்சனங்களை பெற்ற இத்திரைப்படம் பாக்ஸ் ஆபீசில் 100 நாட்களுக்கு ஓடியது.

## ஆதாரங்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
கம்பம் (சமயம்)

**கம்பம்** அல்லது **ஸ்தம்பம்** (**Stambha**) அழகிய வேலைபாடுகளுடன் கூடிய   உயரமான கற்தூண் அல்லது மரத்தூணை குறிக்கும்.  இந்து, சமணத் தொன்மவியல் சாத்திரங்கள், இக்கம்பங்கள் சொர்கத்தையும், பூமியை இணைப்பதாக கூறுகிறது. அதர்வண வேதத்தில், பிரபஞ்சத்தை  கம்பம் தாங்குகிறது எனக்கூறுகிறது.

கம்பங்கள் பல காரணத்திற்காக நிறுவப்படுகிறது என இந்தியக் கட்டிடக் கலை கூறுகிறது.
* கோயில் கருவறை முன்னர்   நிறுவப்படும் கொடிக் கம்பம் - (துவஜ ஸ்தம்பம்) 
* போர் வெற்றியை கொண்டாட நிறுவப்படும் வெற்றித் தூண் - (கீர்த்தி கம்பம்) 
* கௌதம புத்தர் நினைவாக அசோகர் நிறுவிய தூண்கள்
* தீர்த்தங்கரர்கள் கோயில் முன் நிறுவப்பட்ட **மானஸ்தம்பம்**

## படக்காட்சியகம்


File:Kodimaram.jpg|கொடி மரம், காஞ்சிபுரம் காமாட்சியம்மன் கோயில்
File:Hutessing Temple3 Ahmedabad.JPG|கீர்த்தி தூண், அதீஸ்சிங் சமணக் கோயில்
File:Ashoka pillar at Vaishali, Bihar, India.jpg|அசோகரின் தூண், வைசாலி
File:Heliodorus pillar.jpg|ஹேலியோடோரஸ் தூண், விதிஷா, மத்தியப் பிரதேசம்
File:Southern view of Parasvanatha Basadi and Brahmastambha near it.jpg|சமணக் கோயிலின் கீர்த்தித் தூண்


## இதனையும் காண்க
* அசோகரின் தூண்கள்
*  தில்லி இரும்புத் தூண்
* ஹேலியோடோரஸ் தூண்
* தார் இரும்புத் தூண்
* வெற்றித் தூண்
* கொடிமரம்

## மேற்கோள்கள்

பகுப்பு:இந்தியக் கட்டிடக்கலை
பகுப்பு:இந்து தொன்மவியல்
உருகுவையின் இறப்பில்லா ஆட்டம்

**உருகுவையின்  இறப்பில்லா ஆட்டம்** (*Uruguayan Immortal*) என்று கருதப்படுவது 1943 ஆம் ஆண்டு உருகுவை சதுரங்க சாம்பியன் பட்டப் போட்டியில் பி. மோலினாரிக்கும் லூயிசு ரௌக்சு கேப்ரல் இருவருக்கும் இடையே நடைபெற்ற சதுரங்கப் போட்டியாகும். கேப்ரல் விளையாடிய அற்புதமான இணைப்பு நகர்வுகள் காலத்தால் அழியாத புகழ்பெற்ற இந்த ஆட்டத்தின் சிறப்பாகும். கேப்ரல் 1948 மற்றும் 1970 ஆகிய இரண்டு ஆண்டுகளில் உருகுவையின் சதுரங்க சாம்பியன் பட்டம் வென்றிருக்கிறார்.
   
கேப்ரலின் 33 ஆவது நகர்வுக்குப் பின்னர் அவர் இரண்டு யானைகளையும் இழந்திருந்தார். மற்றும் இவருடைய மற்ற மூன்று காய்களும் ஆபத்தில் சிக்கியிருந்தன. இருப்பினும் மோலினாரியால் அவருடைய ராசாவை காப்பாற்ற இயலாமல் போகிறது.   
பிரெட்டு ரீன்பெல்டு 1944 ஆம் ஆண்டு மே- சூன் மாத சதுரங்க செய்தி இதழில் பக்கங்கள் 11-12 இல் “இந்த ஆட்டம் இறப்பில்லா ஆட்டம் என்பதற்காக விதிக்கப்பட்டுள்ளது” என்று சுட்டிக்காட்டியுள்ளார் 

## ஆட்டம்

வெள்ளை:மோலினாரி 
கருப்பு:கேப்ரால்
திறப்பு: செமி-சிலேவ் தற்காப்பு
கலைக்களஞ்சியக் குறியீடு இ.சி.ஓ டி 48

**1. d4 Nf6 2. Nf3 d5 3. c4 c6 4. Nc3 Nbd7 5. e3 e6 6. Bd3 dxc4 7. Bxc4 b5 8. Bd3 a6 9. 0-0 c5 10. b3 Bb7 11. Qe2 Qb6 12. Rd1 Be7 13. a4 b4 14. Nb1 Rc8 15. Nbd2 cxd4 16. Nc4 Qa7 17. Nxd4 0-0 18. Bd2 a5 19. Nb5 Qa8 20. Nbd6 Bxg2 21. Nxc8 Rxc8 22. Re1 Bf3 23. Qf1 Qd5 24. e4 Rxc4 25. bxc4 Qh5 26. Bf4 Ng4 27. Be2 Nde5 28. h3 Bc5 29. Bg3 Nxf2 30. Bxf2** (படம்) **30... Qg5+ 31. Kh2 Qf4+ 32. Bg3 Bg1+ 33. Qxg1 Ng4+ 0-1**.  
## மேற்கோள்கள்

பகுப்பு:சதுரங்க ஆட்டங்கள்
வாழும் கைவினைப் பொக்கிசம் விருது

**வாழும் கைவினைப் பொக்கிசம் விருது** என்பது தமிழகத்தில் கைத்திறன் தொழிலில் சிறந்து விளங்கிய கைவினைக் கலைஞர்களுக்கு தமிழக அரசு வழங்கும் விருதாகும். 

இந்த விருது பஞ்சலோக சிற்பங்கள், பித்தளை விளக்குகள், பித்தளை கலைப் பொருட்கள், தஞ்சாவூர் ஓவியங்கள், தஞ்சாவூர் கலைத் தட்டுகள், மர சிற்பங்கள், கற் சிற்பங்கள், சுடுகளிமண், கலம்காரி, பத்திக், அப்ளிக் துணி ஓவியங்கள், காகிதக்கூழ் பொம்மைகள், பாய் நெசவு, மூங்கில் மற்றும் பனை ஓலை பொருட்கள், நெட்டி வேலை, நார் பொருட்கள், கோயில் நகைகள், சித்திரத் தையல் வேலை போன்ற பதினாறு வகையான தொழில் செய்தவர்கள். அறுபத்து ஐந்து வயதுக்கும் மேற்பட்ட பத்து கலைஞர்கள் தேர்ந்தெடுக்கப் படுகின்றனர். 

## விருதும் பரிசுத்தொகையும்
இந்த விருதுதினை பெறும் கைவினைஞர்களுக்கு ஒரு லட்சம் ரூபாய் ரொக்கமும், தாமிர பத்திரமும், ஒரு பவுன் தங்கப் பதக்கம் மற்றும் சான்றிதழ் தரப்படுகின்றன.

## அறிவிப்பு
2013 இல்‌ மே 8 ஆம் தேதி முதல்வராக இருந்த  ஜெயலலிதா சட்டசபையில் இந்த விருது குறித்தான அறிவிப்பினை வெளியிட்டார். இந்த விருதினை ஜப்பான் நாட்டில் வாழும் தேசிய பொக்கிஷங்கள் (Living National Treasures of Japan) என்ற விருதினை முன்மாதிரியாக கொண்டது.

## இவற்றையும் காண்க

## ஆதாரங்கள்


## வெளி இணைப்புகள்

பகுப்பு:தமிழக விருதுகள்
பாகு கோட்டை

**பாகு கோட்டை** (*Bahu Fort*) சம்மு காசுமீர் மாநிலத்தில் உள்ள சம்மு நகரில் அமைந்துள்ளது. இந்த கோட்டை முந்தைய ஆட்சியாளரால் நிர்மாணிக்கப்பட்டதாகக் கூறப்படுகிறது, 19 ஆம் நூற்றாண்டில் டோக்ரா பேரரசு காலத்தில் ராசா குலாப் சிங் அவர்களால் போது புதுப்பிக்கப்பட்டது . கோட்டையானது மதச்சார்பு இடமாகவும், அதன் எல்லைகளுக்குள் சம்முவின் முக்கிய தெய்வமாகிய இந்து தெய்வம் காளிக்கு அர்ப்பணிக்கப்பட்ட ஒரு கோவில் உள்ளது. இந்த ஆலயம் "பவெ வாலி மாதா கோவில்" என அறியப்படுகிறது . 

## மேற்கோள்கள்

பகுப்பு:சம்மு காசுமீரில் உள்ள இந்துக் கோயில்கள்
பகுப்பு:சம்மு காசுமீர் கோட்டைகள்
அம்மா பொண்ணு

**அம்மா பொண்ணு** (*Amma Ponnu*) என்பது 1993 இல் வெளிவந்த தமிழ் திரைப்படம் ஆகும். இது காதல் திரைப்படம் வகையை சேர்ந்தது. இதனை அருண் இயக்கியுள்ளார்.

விக்னேஷ், அகிலா, நாகேஷ், கே. ஆர். விஜயா, கவுண்டமணி, செந்தில், பொன்வண்ணன் மற்றும் நந்தகோபால் ஆகியோர் நடித்துள்ளனர். 1993 ஆம் ஆண்டு ஏப்ரல் மாதம்  9 ஆம் நாள் படம் வெளிவந்தது.

## நடிகர்கள்

*விக்னேஷ் - ஆனந்த்
* அகிலா - பாரதி
*நாகேஷ் - வாத்தியார்
*கே. ஆர். விஜயா - பரணி அம்மா
*கவுண்டமணி
*செந்தில் 
*பொன்வண்ணன் 
*நந்தகோபால்
*சொக்கலிங்க பாகவதர்
*ஆர். நீலகண்டன் 
*எஸ். என். லட்சுமி
*தேனி குஞ்சரம்மாள் 

## ஒலிப்பதிவு

இத்திரைப்படத்திற்கு ஏகாந்தன் இசையமைத்துள்ளார். 1993 ஆம் ஆண்டு ஐந்து பாடல்கள் வெளியிடப்பட்டன. புலமைப்பித்தன், முத்துலிங்கம், காளிதாசன் மற்றும் காதல்மதி ஆகியோர் பாடல்களை எழுதியிருந்தனர்.

## மேற்கோள்கள்

பகுப்பு:1993 திரைப்படங்கள்
பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பிலிப்பா மேரெக்

**பிலிப்பா "பிப்பா" மெரெக்** அரச கழகம் (பிறப்பு 28 ஜூன் 1945) ஓர் அமெரிக்க ஆங்கிலேய உயிரியலாளர் ஆவார். டி செல் வளர்ச்சி, டி செல் உயிரணு தன்மடிவு , உயிர் மற்றும் எதிர்ப்பாற்றல் தூண்டிகள், தன்னுடல் தாக்குத்திறன், மற்றும் மீவீரிய எதிர்ப்பிகளை அடையாளம் காணுதல், நச்சு அதிர்ச்சி நோய்க்குறி ஆகியவற்றின் பின்னணி குறித்து ஆய்வுசெய்ததால் நன்கு அறியப்படுகிறார்.  இவர் தனது கணவர் ஜான் டபிள்யூ காப்ளர் உடன் இணைந்து இத்தகைய ஆய்வுகளில் ஈடுபட்டார்.

## வரலாறு
**பிலிப்பா "பிப்பா" மெரெக்** மார்ச்சு 28 ஜூன் 1945 இல் இங்கிலாந்து, எவெல்லில் பிறந்தார்.  அவர் கேம்பிரிட்ஜ் , நியூ ஹாலில் 1967 இல் பட்டப்படிப்பையும் 1970 இல் முனைவர் பட்டத்தையும் பெற்றார். முனைவர் பட்ட ஆய்வின்பொழுது , ஆலன் முர்ரோவுடன் இணைந்து  இங்கிலாந்திலுள்ள மருத்துவ ஆய்வுக் கவுன்சிலின் மூலக்கூறு உயிரியல் ஆய்வகத்தில்ஆலன் முர்ரோவுடன் இணைந்து பணிபுரிந்தார், அங்கு அவர் டி செல்கள் மற்றும் பி செல்கள் ஆகியவற்றின் வேறுபாடுகளை ஆய்வு செய்யத் தொடங்கினார்.

பின்னர் அவர் சான் டியாகோவின் கலிஃபோர்னியா பல்கலைக்கழகத்தில் ரிச்சர்ட் டட்டன்னுடன் இணைந்து ஆய்வு முனைவர் பணியைத் தொடர்ந்தார்.

முதன் முதலில் ரோச்செஸ்டர் பல்கலைக்கழகத்தில் ஆசிரியராகப் பணியில் சேர்ந்தார். அதன்பிறகு கொலராடோவின் டென்வர் நகரில் உள்ல தேசிய யூத ஆரோக்கிய மையம், கொலராடோ பல்கலைக்கழகம் ஆகியவற்றில் பணியற்றினார்.

## குறிப்பிடத்தக்க ஆவணங்கள்

ஜெ. டபிள்யூ கெப்ளர், எம். ரோம், பி. மேரெக், "தைமஸ் சுரப்பியில் குளோன் செய்யப்பட்ட டி உயிரணுவின் சகிப்புத்தன்மை," v.49, n.2, pp. &nbsp; 273-80 (1987) 
பி. மெரெக் மற்றும் ஜே. கெப்ளர், "தி ஸ்டாஃபிலோகோகல் எக்ஸ்டோட்டாக்ஸ் அண்ட் த ரிலிட்ஸ்," *விஞ்ஞானம்* , v.248 (4956), பக். &nbsp; 705-11 (1990).  
ஜெ. டபிள்யூ கெப்ளர், யூ. ஸ்டீர்ஸ், ஜெ. வொயிட்.பி. மேரெக், மேஜர் ”மேஜர் ஹிஸ்டோ காம்பப்ளிட்டியின்  டி உயிரணுவின் சுய சகிப்புத்தன்மை இழப்பு மற்றும்   MIS -மாற்றியமைக்கப்பட்ட தயாரிப்புகள்”.*இயற்கை* , 332 (6159): பக். &nbsp; 35-40 (1988).  
ஜெ. வைட், *மற்றும் பலர்.*  (பி.சி மேரெக்), "வி (பீட்டா) -சிகிச்சை குறிப்பிட்ட மீவீரிய எதிர்ப்பு ஸ்டபைலோகோக்கல் எண்டரோடாக்சின், பி: முதிர்ந்த டி உயிரணுக்களின் தூண்டுதல் மற்றும் பிறந்த குழந்தை எலிகளிலுள்ள குணமளிப்பு நீக்கங்கள்," *செல்* , v.56, n.1, பக். &nbsp; 27-35 (1989).

## விருதுகள், பரிசுகள்
1986 - நியமிக்கப்பட்ட ஆராய்ச்சியாளர் ஹோவர்ட் ஹியூஸ் மருத்துவ நிறுவனம்  
1987 - (தேர்ந்தெடுக்கப்பட்ட), ராயல் சொசைட்டி உறுப்பினர்  
1989 - தேசிய அறிவியல் அகாதமியின் தேர்ந்தெடுக்கப்பட்ட உறுப்பினர்.  
1990 - ராயல் சொசைட்டி வெல்கம்  ஃபவுண்டேஷன் பரிசு  
1993 - கேன்சர் ரிசர்ச் இன்ஸ்டிடியூட் வில்லியம் பி. கோலி விருது  
1993 - பால் எர்லிச் மற்றும் லுட்விக் டார்மஸ்டேடர் பரிசு  
1994 - லூயிசா கிராஸ் ஹார்விட்ஸ் பரிசு ( கொலம்பியா பல்கலைக்கழகம் )
2003 - அமெரிக்க நோய்த்தடுப்பு மருத்துவர்கள் கழக வாழ்நாள் சாதனையாளர் விருது    
2004 - லியோன் ஓரியல் யுனெஸ்கோ மகளிர் அறிவியல் விருது   
2005 - பேர்ல் மீஸ்டர் கிரீன்கார்டு பரிசு    
ரப்பி ஷை ஷாக்னர் பரிசு (ஜெருசலேம் பல்கலைக்கழகம்)   
2015 - மருத்துவத்தில் ஓல்ப் பரிசு    
2015 - புகழ்பெற்ற தேசிய மகளிர் மன்றத்தில் சேர்க்கப்பட்டார் 

## மேற்கோள்கள்

பகுப்பு:வாழும் மக்கள்
பகுப்பு:பெண் உயிரியலாளர்கள்
பகுப்பு:1945 பிறப்புகள்
அண்ணவெலும்பு

**அண்ணவெலும்பு** (ஆங்கிலம்:**Palatine bone**) முகவெலும்புகளில் உள்ள இரு எலும்புகளாகும். இது மேல்தாடை எலும்புகளுடன் இணைந்து அண்ணத்தை உருவாக்குகிறது.

## அமைப்பு
அண்ணவெலும்பு இரு மேல்தாடை எலும்புகளுடன் இணைந்து நசிப்பள்ளத்தின் தளத்தை உருவாகுகிறது. இது வாயின் கூரையாகவும் அமைந்துள்ளது. ஒவ்வொரு அண்ணவெலும்பும் ஆங்கில எழுத்தான  **L** வடிவம் கொண்டது. அண்ணவெலும்பு 6 எலும்புகளுடன் இணைந்துள்ளது. மண்டையோடு எலும்புகளான நெய்யரியெலும்பு மற்றும் ஆப்புரு எலும்பு எலும்புடன் இணைந்துள்ளது. முகவெலும்புகளான மேல்தாடை எலும்பு, கீழ்மூக்கு சங்கெலும்பு, மூக்குச்சுவர் எலும்பு மற்றும் எதிர்பக்க அண்ணவெலும்புடன் இணைந்துள்ளது.

 File:Orbital_bones.png|கண் குழியை உருவாக்கும் ஏழு எலும்புகள்.
 File:Gray167.png|இடது அண்ணவெலும்பு மேல்தாடையுடன் இணைந்துள்ள அமைப்பு.
 File:Gray187.png|மண்டையோட்டின் கீழ்ப்புறம்.
 File:Gray192.png|இடது கண் குழியின் உட்புறம்.
 File:Gray196.png|இடது நசிப்பள்ளத்தின் கூரை, தளம் மற்றும் வெளிபுறச்சுவர்.
 File:Gray168.png|இடது அண்ணவெலும்பு உட்புறம்.
 File:Gray169.png|இடது அண்ணவெலும்பு பின்புறம்.


## மேற்கோள்கள்
பகுப்பு:முகவெலும்புகள்
பகுப்பு:அச்செலும்புக்கூடு
சிவந்தினி தர்மசிரி

**சிவந்தினி தர்மசிரி** (பிறப்பு 1970) இலங்கையைச் சேர்ந்த விஞ்ஞானப் பட்டதாரியும், இலங்கை அழகி மகுடம் சூடியவரும் ஆவார். 1996 ஆம் ஆண்டு இலங்கையில் கொழும்பில் நடைபெற்ற பீரிமியர் அழகிகளின் அணிவகுப்பில் மகுடம் சூடினார். 1976 ஆம் ஆண்டு குடும்பத்துடன் ஐக்கிய இராச்சியத்திற்குக் குடிபெயர்ந்தார். இதனால் மேற்கத்தியக் கலாச்சார அனுபவமும் இவருக்கு உண்டு. இவர் இலங்கையில் வசித்த போது மகளிர் கல்லூரியில் கல்வி கற்றார். ஐக்கிய இராச்சியத்தில் சிபரத்பா உயர்நிலையில் படித்தார்.

சிவந்தினி மருத்துவக் குடும்பப் பின்னணியைக் கொண்டவர். இவரின் தந்தை, சகோதரர் என குடும்பத்தில் பெரும்பாலோனோர் மருத்துவத் தொழிலில் உள்ளனர். சிவந்தினி உயர்தர விஞ்ஞானப் பாடநெறியைக் கற்றார். பின்பு வேல்ஸ் பல்கலைக்கழகத்தில் நுண்ணுயிரியல் பட்டம் பெற்றார்.

சிவந்தினி தனது 18 ஆவது வயதில் முதன் முதலில் அழகி அணிவகுப்பில் கலந்து கொண்டார். 1989 இல் இலண்டனில் நடைபெற்ற இலங்கையின் குமரி(ராணி) போட்டியில் இரண்டாவது இடத்தைப் பிடித்தார். சிறந்த ஆடை வடிவமைப்பாளர்களான சேனக டி சில்வா மற்றும் லு சிங்வுங் ஆகியோரின் கீழ் வடிவழகியாகப் பணிபுரிந்திருக்கிறார். 1996 ஆம் ஆண்டு இலங்கை அழகிப் போட்டியில் மகுடம் சூடினார். மேலும் மிஸ் பெர்சனாலிட்டி, மிஸ் இன்டர்நெட் ஆகிய சிறு பட்டங்களையும் வென்றுள்ளார்.

1996 ஆம் ஆண்டு லாஸ் வெகாஸ் இல் மிஸ் பிரபஞ்ச அழகி அணிவகுப்பில் இலங்கையை பிரதிநிதித்துவப்படுத்தி கலந்து கொண்டார். இதில் இவர் தன்னை ஆயுபோவன் (நீங்கள் நீண்ட ஆயுளுடன் வாழ்க) இலங்கையைச் சேர்ந்தவர்கள் ஒளிமயமான எதிர்காலத்தை கட்டியெழுப்புகின்ற நேரத்தில் இலங்கையில் இருந்து நான் சிவந்தினி தர்மசேன என்று தன்னை அறிமுகப்படுத்திக் கொண்டார்.

2010 இல் நடைபெற்ற மிஸ் இலங்கை அணிவகுப்பில் நடுவராகப் பங்கேற்றார்.

சிவந்தினி பத்து வருடங்கள் ஐக்கிய இராச்சியத்தில் மருத்துவ தொழிற்சங்கத்தில் பணிபுரிந்துள்ளார். இவர் விவாகரத்து பெற்றவர். இவருக்கு லச்லன் மற்றும் இஸபெல்லா என்று இரு பிள்ளைகள் உள்ளனர். தற்போது ஐக்கிய இராச்சியத்தில் வசிக்கின்றார்.

## மேற்கோள்கள்

## குறிப்புகள்

* Miss Universe 1996
* Shivanthini's facebook page

பகுப்பு:கொழும்பு மாவட்ட நபர்கள்
பகுப்பு:வாழும் மக்கள்
பகுப்பு:பிரபஞ்ச அழகி
தறி (தொலைக்காட்சித் தொடர்)

**தறி** என்பது 1 ஏப்ரல் 2019 முதல் கலர்ஸ் தமிழ் தொலைக்காட்சியில் திங்கள் முதல் சனி வரை இரவு 7.00 மணிக்கு ஒளிபரப்பான ஒரு நாடகத் தொலைக்காட்சி தொடர் ஆகும். இந்த தொடரை திரைப்பட நடிகை லலிதா குமாரி தயாரி க்க, இயக்குநர் சக்திவேல் இயக்கியுள்ளார்.

இந்த தொடரில் அன்னலட்சுமி என்ற கதாபாத்திரத்தில் புதுமுக நடிகை ஸ்ரீநிதியும், நட்சத்திரா என்ற கதாபாத்திரத்தில்  புதுமுக நடிகை அங்கனா ராயும் நடிக்கிறார்கள். இவர்களுக்கு ஜோடியாக புதுமுக நடிகர் துருவ் என்ற கதாபாத்திரத்தில் சபரி பிரசாந்த் நடிக்கின்றார். காஞ்சிபுரத்தில் வாழும் நெசவு தொழிலாளியான அன்னலட்சுமி என்ற பெண்ணின் கதை தான் இந்த தறி.

## நடிகர்கள்
* ஸ்ரீ நிதி - அன்னலட்சுமி
** நவீன உலகில் நெசவு தொழிலின் பாரம்பரியத்தை பாதுகாக்க போராடும் ஒரு ராமசாமி என்ற நெசவாரின் மகள். 
* அங்கனா ராய் - நட்சத்திரா
** நவீன இயந்திரம் மூலம் நெசவு செய்யும் பணக்கார வீட்டு பெண். 
* எம். ராமசாமி - ராமசாமி 
** அன்னலட்சுமி மற்றும் வாணியின் தந்தை
* சபரி பிரசாந்த் - துருவ்
** அன்னலட்சுமி யின் சிறுவயது தோழன்.
* எம். ஃபரினா ஆசாத் -  வாணி
** ராமசாமியின் மூத்த மகள்.

## ஆதாரங்கள்

## வெளி இணைப்புகள்
* கலர்ஸ் தமிழ் முகநூல் in தமிழ்
* கலர்ஸ் தமிழ் யூட்யுப் in தமிழ்

பகுப்பு:கலர்ஸ் தமிழ் தொலைக்காட்சி நிகழ்ச்சிகள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
கன்ன எலும்பு

**கன்ன எலும்பு** (*cheekbone*) முகவெலும்புகளில் ஒன்றாகும். பக்கத்திற்கு ஒன்று என இரு கன்ன எலும்புகள் உள்ளன.

## அமைப்பு
கன்னத்தில் கன்ன எலும்பு அமைந்துள்ளது. கண் குழியை உருவாக்கும் 7 எலும்புகளில் கன்ன எலும்பும் ஒன்று. இது மேல்தாடை எலும்பு, கடைநுதலெலும்பு, ஆப்புரு எலும்பு மற்றும் நுதலெலும்புடன் இணைந்துள்ளது. சிலருக்கு கன்ன எலும்பு பெரியதாக உள்ளதால் கன்னப்பகுதி எடுப்பாக தெரியும்.

## மேற்கோள்கள்
பகுப்பு:அச்செலும்புக்கூடு
பகுப்பு:முகவெலும்புகள்
ராம் நாராயண் சக்ரவர்த்தி

**ராம் நாராயண் சக்ரவர்த்தி** (Ram Narayan Chakravarti)  (1916–2007) ஓர் இந்திய தாவர வேதியியலாளர் மற்றும் அறிவியலாளர் ஆவார். இவர் முந்தைய இந்திய பரிசோதனை மருந்தியல் நிறுவனத்தின் (தற்போதைய இந்திய வேதிய உயிரியல் நிறுவனம்) இயக்குநரும் ஆவார். இவர் மருத்துவ வேதியியல் அறிவியல் துறையில் அளித்த பங்களிப்புகளுக்காக நன்கறியப்பட்டவர் ஆவார்.

## வாழ்க்கைக் குறிப்பும் பணிகளும்
இவர் 1916 ஆம் ஆண்டு பிறந்தார். கல்கத்தா பல்கலைக்கழகத்தில் அறிவியல் துறையில் முனைவர் பட்டத்தைப் பெற்றார். கல்கத்தா வெப்பமண்டல மருந்தியல் கல்வி நிறுவனத்தில் பேராசிரியராகவும்,  துணை இயக்குநராகவும் பணிபுரிந்தார். பின்னர் இந்திய பரிசோதனை மருந்தியல் நிறுவனத்தில் இயக்குநரானார். இவரது ஆய்வுகள் மருத்துவத் தாவரங்கள் குறித்த பல்வேறு ஆய்வுகளில் பயன்படுத்தப்பட்டுள்ளன. மேலும், இவர் தனது பல்வேறு ஆய்வுக்கட்டுரைகளை வெளியிட்டும் ஆவணப்படுத்தியுள்ளார். இவர் வேதியியலுக்கான வேந்திய சங்கத்தின் உறுப்பினராகவும் இந்திய தேசிய அறிவியல் கழகத்தின் தேர்ந்தெடுக்கப்பட்ட உறுப்பினரும் ஆவார்.

## விருதுகளும் நினைவுகூரலும்
அறிவியலுக்கு இவர் ஆற்றிய பங்களிப்பிற்காக, 1972 ஆம் ஆண்டு இந்திய அரசாங்கம் இவருக்கு இந்தியக் குடிமகன்களுக்கு வழங்கப்படும் மூன்றாவது மிக உயரிய விருதான பத்ம பூசன் விருதினை  வழங்கி கெளரவித்தது. தனது 91 ஆவது வயதில் 2007 ஆம் ஆண்டு மே 31 ஆம் நாள் இவர் மறைந்தார். மருத்துவக் கல்வி மற்றும் ஆராய்ச்சிக்கான முதுகலைப் படிப்புகளுக்கான நிறுவனம் (PGIMER) இவரது நினைவாக ஆண்டுதோறும் *பேராசிரியர் ஆர். என். சக்ரவர்த்தி நினைவு பேருரை* என்ற நிகழ்வை நடத்தி வருகிறது.

## மேற்கோள்கள்

பகுப்பு:இந்திய அறிவியலாளர்கள்
பகுப்பு:பத்ம பூசண் விருது பெற்றவர்கள்
பகுப்பு:1916 பிறப்புகள்
பகுப்பு:2007 இறப்புகள்
மைனா (தொலைக்காட்சித் தொடர்)

**மைனா** என்பது 2019 முதல் கலர்ஸ் தமிழ் தொலைக்காட்சியில் திங்கள் முதல் வெள்ளி வரை இரவு 8:30 மணிக்கு ஒளிபரப்பாகி, ஆகஸ்ட் 17, 2019 முதல் திங்கள் முதல் சனிக்கிழமை வரை ஒளிபரப்பான தொலைக்காட்சி தொடர் ஆகும். இந்த தொடர் ஹிந்தி மொழியில் ஒளிபரப்பாகும் பூவிழி வாசலிலே என்ற தொடரின் மறு தயாரிப்பாகும். இந்த தொடரின் கதை ஒட்டுமொத்தக் குழந்தைத் தொழிலாளர்களின் அவல நிலையை எடுத்துரைக்கின்றது. நித்யானந்தன் என்பவர் இந்த தொடரை இயக்கியுள்ளார். இந்த தொடர் திசம்பர் 21, 2019 அன்று 153 அத்தியாயங்களுடன் நிறைவு பெற்றது.

## கதை சுருக்கம்
ஏழை குடும்பத்தில் பிறந்த மைனா ஒரு மகிழ்ச்சியாக கிராமத்தில் அம்மாவின் அரவணைப்பிலும் எப்போதும் சிரித்துக் கொண்டே இருப்பாள். சிறு பெண்ணாக இருந்தாலும் அவளின் தைரியம், தன்னம்பிக்கை பெரியவர்களையே விஞ்சியது. வறுமையின் காரணத்தால் அவளின் தாயே அவளை குழந்தைத் தொழிலாளராக அனுப்பி வைக்கிறார்.

வேலைக்கு போன இடமோ சிங்கத்தின் கோட்டை, அங்கோ அரக்க குணம் படைத்த முதலாளி சிங்கப் பெருமாள். தனது அரசியல் மற்றும் பண பலத்தால் மொத்த ஊரையும் தன் கட்டுப்பாட்டிற்குள் வைத்திருப்பவன். அங்கு பல குழந்தைகளை அடிமைப்படுத்தி வைத்து இருக்கின்றான். இந்த இடத்தில்தான் வீர மங்கையான மைனா அடிமைத் தனத்தை ஏற்றுக் கொள்ள முடியாமல் கேள்வி கேட்கத் துவங்குகிறாள். இந்தத் அடிமை வாழ்க்கையிலிருந்து எப்படி எல்லோரையும் மீட்டு எடுக்கிறாள் இந்த ஏழு வயது சிறுமி மையனா என்பது தான் கதை.

## நடிகர்கள்
* திவ்யதர்ஷினி - மைனா
* ராஜ் காந்த - கந்த சாமி (மைனாவின் தந்தை)
* ஸ்ரீ வாணி - கஸ்தூரி (மைனாவின் தாய்)
* முக்தர் கான் - சிங்கப்பெருமாள்
* நீபா

## ஆதாரங்கள்

## வெளி இணைப்புகள்
* கலர்ஸ் தமிழ் முகநூல் in தமிழ்
* கலர்ஸ் தமிழ் யூட்யுப் in தமிழ்

பகுப்பு:கலர்ஸ் தமிழ் தொலைக்காட்சி நிகழ்ச்சிகள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:இந்தியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
தேனி குஞ்சரம்மாள்

***தேனி குஞ்சரம்மாள்*** (*Theni Kunjarammal*) என்பவர் தமிழ் திரைப்பட நடிகை மற்றும் பின்னணிப் பாடகர் ஆவார். 1990 கள் மற்றும் 2000 கள் ஆகியவற்றில் ஏ. ஆர். ரகுமான் இசையில் பின்னணிப் பாடகியாக பணியாற்றினார். இவர் ஹாரிஸ் ஜயராஜ் இசையிலும் பணியாற்றினார்.

*[[கருத்தம்மா (திரைப்படம்)|கருத்தம்மா]]* (1994) திரைப்படத்தில் பெண் குழந்தைகளுக்கு கள்ளிப்பால் கொடுத்து கொல்கிறார். இந்தக் கதாப்பாத்திரத்தின் மூலம் அறியப்படுகிறார். நகைச்சுவை நடிகர் விவேக் அவர்கள் *[[காதல் சடுகுடு (திரைப்படம்)]]* (2003) திரைப்படத்தில் குஞ்சரம்மாளுடன் நடித்தார்.

ஏ. ஆர். ரகுமான் இசையில் *[[காதலன் (திரைப்படம்)]]* (1994), *[[முத்து (திரைப்படம்)|முத்து]]* (1995), *[[தாஜ்மகால் (திரைப்படம்)|தாஜ்மகால்]]* (1999) and *[[சில்லுனு ஒரு காதல் (திரைப்படம்)]]* (2006) போன்ற திரைப்படங்களில் பாடல் பாடியுள்ளார்.

இளையராஜா இசையில் *[[விருமாண்டி]]* (2004) மற்றும் ஹாரிஸ் ஜயராஜ் இசையில் *[[அருள் (திரைப்படம்)]]* (2004) போன்ற திரைப்படங்களில் பாடியுள்ளார்.

## வாழ்க்கை
2006 ஜூன் மாதத்தில் குஞ்சரம்மாள் அனைத்திந்திய அண்ணா திராவிட முன்னேற்றக் கழகம் கட்சியில் இணைந்தார். ஜெ. ஜெயலலிதா மேடையில் குஞ்சரம்மாள் பாடியுள்ளார்.

## குறிப்பிடத்தக்க திரைப்படங்கள்

**[[வேதம் புதிது]]* (1987)
**[[புதிய பாதை (1989 திரைப்படம்)]]* (1989)
**[[மருது பாண்டி (திரைப்படம்)]]* (1990)
**[[அம்மா பொண்ணு]]* (1993)
**[[கருத்தம்மா (திரைப்படம்)]]* (1994)
**[[தாய் மனசு]]* (1994)
**[[நான் பெத்த மகனே]]* (1995)
**[[மண்ணுக்கு மரியாதை]]* (1995)
**[[பாரதி கண்ணம்மா]]* (1997)
**[[கோபுர தீபம்]]* (1997)
**[[ரத்னா]]* (1998)
**[[கிழக்கும் மேற்கும்]]* (1998)
**[[தாஜ்மகால் (திரைப்படம்)|தாஜ்மகால்]]* (1999)
**[[குஷி (திரைப்படம்)|குசி]]* (2000)
**[[பட்ஜெட் பத்மநாபன்]]* (2000)
**[[காதல் சடுகுடு (திரைப்படம்)|காதல் சடுகுடு]]* (2003)
**[[விசில்]]* (2003)
**[[ஜோர் (திரைப்படம்)]]* (2004)
**[[விருமாண்டி]]* (2004)
**[[தேவதையைக் கண்டேன்]]* (2005)
**[[திருப்பாச்சி (திரைப்படம்)]]* (2005)
**[[சிவகாசி (திரைப்படம்)|சிவகாசி]]* (2005)
**[[தீக்குச்சி (திரைப்படம்)]]* (2008)
**[[தமிழ் படம் (திரைப்படம்)|தமிழ்படம்]]* (2010)

## குறிப்பிடத்தக்க பாடல்கள்

## ஆதாரங்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:இந்தியத் தமிழர்
பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்நாட்டு நடிகைகள்
பகுப்பு:தேனி மாவட்ட மக்கள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:ஊர்ப் பெயரால் அறியப்படும் மக்கள்
மண்ணுக்கு மரியாதை

***மண்ணுக்கு மரியாதை*** (English: Respect for the soil) என்பது 1995 இல் வெளிவந்த தமிழ் திரைப்படம் ஆகும்.விக்னேஷ் மற்றும் சங்கவி (நடிகை) ஆகியோர் முக்கிய கதாபாத்திரங்களில் நடித்திருக்கின்றனர். கவிதா, உதய் பிரகாஷ், சின்னி ஜெயந்த், ஜெயபிரபு, வந்தனா போன்றோர் நடித்துள்ளனர். 1995 செப்டம்பர் 22 இல் வெளியானது.

## நடிகர்கள்

*விக்னேஷ் - பாண்டியன்
*சங்கவி (நடிகை) - பவானி
* ஆர்.பி. விஷ்வம் 
*கவிதா
*உதய் பிரகாஷ்
*சின்னி ஜெயந்த் 
*குமரிமுத்து
*லூசு மோகன்
*இடிச்சப்புளி செல்வராசு
*தேனி குஞ்சரம்மாள்

## ஆதாரங்கள்

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:குமரிமுத்து நடித்த திரைப்படங்கள்
பெர்கோவ் வினை

**பெர்கோவ் வினை** (*Perkow reaction*) என்பது ஒரு டிரை ஆல்க்கைல்பாசுப்பைட்டு எசுத்தர் ஓர் ஆலோகீட்டோனுடன் வினைபுரிந்து ஒரு டை ஆல்க்கைல் வினைல் பாசுபேட்டாகவும் ஓர் ஆல்க்கைல் ஆலைடாகவும் உருவாகும் கரிம வேதியியல் வினையாகும் .

இவ்வினையுடன் தொடர்புடைய மைக்கேலிசு-அர்புசோவ் வினையிலும் இதே வினைபடு பொருள்கள் வினைபுரிந்து ஒரு பீட்டா-கீட்டோ பாசுபோனேட்டைத் தருகின்றன. ஆல்க்கீன்கள் தயாரிக்கும் ஓர்னர்-வேட்சுவொர்த்-எம்மான்சு வினையில் இவ்விளைபொருள் ஒரு முக்கியமான வினைப்பொருள் ஆகும். இதனடிப்படையில் நோக்கினால் இவ்வினை பெர்கோவ் வினையினுடைய பக்க வினையாகக் கருதப்படுகிறது.

## வினை வழிமுறை

பெர்கோவ் வினையின் வினை வழிமுறையில் கார்பனைல் கார்பனில் ஓர் அணுக்கரு நாட்ட கூட்டு வினை நிகழ்ந்து ஓர் இருமுனை அயனி இடைநிலை உருவாகிறது. இவ்வயனி ஆலைடை இழந்து மறுசீராக்கல் அடைவதன் மூலம் நேர்மின் அயனி இனமாக மாறுகிறது. இந்நேர்மின் அயனி இரண்டாவது அணுக்கரு நாட்ட இடப்பெயர்ச்சி வினையின் மூலம் ஆல்க்கைல் நீக்கமடைகிறது.  இப்படிநிலையில் பாசுப்பைட்டு ஆல்காக்சைடு பதிலிகளில் ஒன்றை ஆலைடு எதிர் மின்னயனி தாக்கி ஓர் ஈனால் பாசுபேட்டு உருவாகிறது 

## நோக்கம்

ஒரு புதிய பூச்சி விரட்டியை தயாரிப்பதற்கு பெர்கோவ் வினையை பயன்படுத்தப்படுகிறது. இதற்கு எக்சாகுளோரோ அசிட்டோனும் டிரையெத்தில் பாசுப்பைட்டும் அடிப்படையாகும். இவை பியூரானுடன் கார சோடியம் 2,2,2-டிரைபுளோர்யீத்தாக்சைடின் செயல்பாட்டுடன்  இரண்டாம்நிலை [4+3] வளையக்கூட்டு வினையில் பங்கேற்கின்றன.

புதிய குயினோலின் தயாரிப்பிலும் பெர்கோவ் வினையைப் பயன்படுத்த முடியும். பதிலி என் பியூட்டைலாக இருந்தால் வினை விளைபொருள் பெர்கோவ் கூட்டுவிலைபொருளாக இருக்கும். இவ்வினையில் விடுபடும் குழு எலக்ட்ரான் குறைவு அசைல் குழுவாகும்.  பதிலி ஒரு பீனைல் குழுவாக இருந்தால் வினையில் பாசுப்பைட்டு முன்னிலை பெற்று அசைல் குழுவானது எத்தில் ஈனால் ஈதராக மாறுகிறது. வினையின் வித்தியாசத்தை விளக்குவதற்கு ஆல்பா-கீட்டோ கார்பன் அணுவின் மீதுள்ள எலக்ட்ரான் அடர்த்தி முக்கியத்துவம் பெறுகிறது.
  

பெர்கோவ் வினையில் உருவாகும் அரைல் ஈனால் பாசுபேட்டுகளை பாசுபோரைலேற்றும் முகவர்களாக பயன்படுத்த இயலும். உதாரணமாக அடினோசின் மோனோபாசுபேட்டை அடினோசின் டிரைபாசுபேட்டாக மாற்றலாம்.

## மேற்கோள்கள்
 
#  Perkow, W. Chemische Berichte **1954**, 87, 755–758
#  *Hexachloroacetone as a Precursor for a Tetrachloro-substituted Oxyallyl Intermediate: [4+3] Cycloaddition to Cyclic 1,3-Dienes* Baldur Föhlisch and Stefan Reiner Molecules **2004**, 9, 1–10 Online Article
#  *New Modification of the Perkow Reaction: Halocarboxylate Anions as Leaving Groups in 3-Acyloxyquinoline-2,4(1H,3H)-dione Compounds* Oldrich Paleta, Karel Pomeisl, Stanislav Kafka, Antonin Klasek, Vladislav Kubelka Beilstein Journal of Organic Chemistry **2005** Online Article
#  T. Moriguchi, K. Okada, K. Seio, and M. Sekine. "Synthesis and Stability of 1-Phenylethenyl Phosphate Derivatives and their Phosphoryl Transfer Activity", *[[Letters in Organic Chemistry]]*, **1** (2):140–144, 2004

பகுப்பு:பெயர் வினைகள்
மாலிப்டினம்(VI) குளோரைடு

**மாலிப்டினம்(VI) குளோரைடு** (*Molybdenum(VI) chloride*) என்பது MoCl6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கருப்பு நிறத்தில் டயா காந்தப் பண்பு கொண்ட சேர்மமாக இது காணப்படுகிறது. தங்குதன்(VI) குளோரைடு கட்டமைப்பில் உள்ளது போன்ற மூலக்கூறுகள் இங்கும் எண்முக கட்டமைப்பைக் கொண்டுள்ளன .  
## தயாரிப்பும் வினைகளும்

மாலிப்டினம் எக்சாபுளோரைடுடன் அதிக அளவு போரான் டிரைகுளோரைடைச் சேர்த்து வினைப்படுத்தினால் மாலிப்டினம்(VI) குளோரைடு உருவாகிறது. 
 
2 MoF6 + 6 BCl3 → MoCl6 + 6 BF2Cl

மாலிப்டினம்(V) குளோரைடுடன் ஒப்பிடுகையில் இச்சேர்மம் அறை வெப்ப நிலையில் நிலைப்புத் தன்மை அற்றதாக உள்ளது.
2 MoCl6 → [MoCl5]2 + Cl2

## மேற்கோள்கள்

பகுப்பு:மாலிப்டினம்(VI) சேர்மங்கள்
பகுப்பு:குளோரைடுகள்
பகுப்பு:மாலிப்டினம் ஆலைடுகள்
மோடெக்சாபின் கடோலினியம்

**மோடெக்சாபின் கடோலினியம்** (*Motexafin gadolinium*) என்பது C52H72GdN5O14 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இம்மருந்து வகைச் சேர்மத்திற்கு எக்சைட்ரின் என்ற வணிகப் பெயர் பரிந்துரைக்கப்பட்டுள்ளது. தயோரிடாக்சின் ரிடக்டேசு மற்றும் ரிபோநியூக்ளியோடைடு ரிடக்டேசு நொதிகளை இம்மருந்து தடுக்கிறது. மூளைப் புற்றுநோய் பரவலை உணரும் வேதியியல் முகவராகவும் இச்சேர்மம் முன்மொழியப்பட்டுள்ளது
## வரலாறு
2006 ஆம் ஆண்டு மே மாதம் 9 அன்று அமெரிக்காவின் உணவு மற்றும் மருந்து நிர்வாக அமைப்புக்கு ஒரு புது மருந்தின் பயன் மருந்து நிறுவனத்தால் சமர்ப்பிக்கப்படுகிறது. 
2007 டிசம்பரில் அமெரிக்காவின் உணவு மற்றும் மருந்து நிர்வாக அமைப்பு மோடெக்சாபின் கடோலினியம் மருந்து அங்கீகரிக்கப்படவில்லை என்ற கடித்த்தை அளித்தது. .  

## மேற்கோள்கள்

பகுப்பு:கடோலினியம் சேர்மங்கள்
கடோவெர்சட்டமைடு

**கடோவெர்சட்டமைடு** (*Gadoversetamide*) என்பது C20H34GdN5O10 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும் . ஆப்டிமார்க் என்ற வணிகப் பெயரில் இது விற்கப்படுகிறது. கடோலினிய- அடிப்படை காந்த ஒத்ததிர்வு வரைவு மாறுபடுத்தும் முகவராக குறிப்பாக மூளை, கல்லீரல், முதுகெலும்பு ஆகியன்வற்றை அலகிடும்போது கடோவெர்சட்டமைடு பயன்படுகிறது.
  
## மேற்கோள்கள்

பகுப்பு:கடோலினியம் சேர்மங்கள்
பகுப்பு:மருந்துகள்
மூக்கெலும்பு

**மூக்கெலும்பு** (**nasal bone**) முகவெலும்புகளில் பக்கத்திற்கு ஒன்று என அமைந்த சிறு எலும்பு ஆகும்.

## அமைப்பு
மூக்கெலும்புகள் இணைந்து மூக்கை உருவாக்குகிறது. மூக்கெலும்பு வடிவிலும், அளவிலும் மனிதருக்கு மனிதர் சற்று வேறுபடுகிறது. மூக்கெலும்பு மண்டையோட்டின் நுதலெலும்பு மற்றும் நெய்யரியெலும்பு இணைந்துள்ளது. முகவெலும்புகளில் மேல்தாடை எலும்பு மற்றும் மறுபக்க மூக்கெலும்புடன்  இணைந்துள்ளது.

Gray153.png|மூக்கெலும்பு அமைவிடம்.
Gray155.png|வலது மூக்கெலும்பு அமைவிடம்.
Gray156.png|வலது மூக்கெலும்பு அமைவிடம்.


ஆமைகளுக்கு மூக்கெலும்பு கிடையாது நுதலெலும்பின் முன்பகுதி மூக்கை உருவாக்குகிறது.

## மேற்கோள்கள்

பகுப்பு:அச்செலும்புக்கூடு
பகுப்பு:முகவெலும்புகள்
கண்ணீர்க் குழாய் எலும்பு

**கண்ணீர்க் குழாய் எலும்பு** (ஆங்கிலம்:**Lacrimal bone**) முகவெலும்புகளில் பக்கத்திற்கு ஒன்று என அமைந்த மிகச்சிறிய எலும்பு ஆகும்.

## அமைப்பு
கண் குழியை உருவாக்கும் 7 எலும்புகளில் இதுவும் ஒன்று. கண்ணீர்க் குழாய் எலும்பு கண்குழியின் உட்புற சுவற்றின் சிறிய எலும்பு ஆகும் சுமார் சுண்டுவிரலின் நகம் அளவே உள்ளது. கண்ணீர் சுரப்பி மற்றும் அதன் குழாய்கள் இதனூடேயே அமைந்துள்ளது. கண்ணீர்க் குழாய் எலும்பு மண்டையோட்டின் நுதலெலும்பு மற்றும் நெய்யரியெலும்புடன் இணைந்துள்ளது. மேலும் முகவெலும்புகளான மேல்தாடை எலும்பு மற்றும் கீழ்மூக்கு சங்கெலும்புடன் இணைந்துள்ளது.


 File:Lacrimal bone - animation.gif|கண்ணீர்க் குழாய் எலும்பு அமைவிடம் பச்சை வண்ணத்தில்.
 File:Lacrimal bone - animation3.gif|கண்ணீர்க் குழாய் எலும்பு அமைவிடம் பச்சை வண்ணத்தில்.
 File:Orbital bones.png|கண்ணீர்க் குழாய் எலும்பு கண் குழியில் அமைவிடம் பச்சை வண்ணத்தில்.
 File:Left lacrimal bone - close-up - animation.gif|இடது கண்ணீர்க் குழாய் எலும்பு 
 File:Orbital cavity.jpg|Lacrimal bone
 File:Slide7llll.JPG|கண்ணீர்க் குழாய் எலும்பு 


## மேற்கோள்கள்
பகுப்பு:முகவெலும்புகள்
பகுப்பு:அச்செலும்புக்கூடு
கீழ்மூக்கு சங்கெலும்பு

**கீழ்மூக்கு சங்கெலும்பு** (ஆங்கிலம்:**Inferior nasal conchae**) என்பது மூக்கில் அமைந்த மூன்று இணை எலும்புகளில் ஒன்றாகும். பக்கத்திற்கு ஒன்று என இரு எலும்புகள் உள்ளன.

## அமைப்பு

நசிப்பள்ளத்தில் அமைந்த இணைந்த இரு எலும்புகளின் பரப்பில் உள்ள கோழைப்படலத்தினால் உட்சுவாசத்தின் போது காற்று ஈரப்பதம் பெற்று சுவாசக்குழாய்க்குள் செல்கிறது. கீழ்மூக்கு சங்கெலும்பு மண்டையோட்டின் நெய்யரியெலும்புடன் இணைந்துள்ளது. மேலும் முகவெலும்புகளான கீழ்த்தாடை எலும்பு, கண்ணீர்க் குழாய் எலும்பு மற்றும் அண்ணவெலும்புடன் இணைந்துள்ளது.


 File:Gray171.png|வலது  கீழ்மூக்கு சங்கெலும்பு உட்புறத்தோற்றம். 
File:Gray172.png|வலது  கீழ்மூக்கு சங்கெலும்பு வெளிபுறத்தோற்றம்.
 File:Slide2hal.JPG|கீழ்மூக்கு சங்கெலும்பு

## மேற்கோள்கள்
பகுப்பு:முகவெலும்புகள்
பகுப்பு:அச்செலும்புக்கூடு
தார் இரும்புத் தூண்

**தார் இரும்புத் தூண்** (**Dhar iron pillar**) இந்தியாவின் மத்தியப் பிரதேச மாநிலத்தின் தார் மாவட்டத்தின் நிர்வாகத் தலைமையிட நகரமான தார் நகரத்தில் இருக்கும் துண்டுகளான இரும்புத் தூண் ஆகும். இவ்விரும்புத் தூணின் தோற்றம் குறித்த ஆவணங்கள் இல்லாதிருப்பினும், உள்ளூர் மக்களின் செவிவழி கதைகளின் படி, பரமாரப் பேரரசர் போஜராஜன் தனது  வெற்றிகளை கொண்டாடும்விதமாக கிபி 11-ஆம் நூற்றாண்டில் எழுப்பப்பட்ட  வெற்றித் தூண் எனக்கருதப்படுகிறது.

தற்போது நான்கு துண்டுகளாக சிதைக்கப்பட்ட தார் இரும்புத் தூணின் அடிப்பாகத்தின் ஒரு துண்டு காணவில்லை. கிடைத்த மூன்று இரும்புத் துண்டுகளின் நீளம் 43 அடியாகும்.

## இரும்புத் துண்டுகள்
தில்லி இரும்புத் தூணைவிட காலத்தில் பிந்தையது தார் இரும்புத் தூண். தில்லி சுல்தான் அலாவுதீன் கில்சி  மத்தியப் பிரதேசத்தின் மால்வா பகுதிகளை கைப்பற்றிய போது, தார் இரும்புத் தூணை இரண்டாக உடைத்தார். அதன் ஒரு சிறிய துண்டினை மந்து பகுதியில் உள்ள தில்வார் மசூதியில் நிறுவினார். பெரிய துண்டு லாத் மசூதிக்கு முன்புறத்தில் நிறுவப்பட்டது. 

கிபி 1531-இல் குஜராத் சுல்தான் பகதூர் ஷா, தார் இரும்புத் தூணின் ஒரு துண்டை இரண்டாக வெட்டியெடுத்து குஜராத்திற்கு எடுத்துச் சென்றார். 

## இதனையும் காண்க
* தில்லி இரும்புத் தூண்
* வெற்றிக் கம்பம்
* கல்தூபி
* சிற்பத்தூண்
* தூபி

## மேற்கோள்கள்

## வெளி இணைப்புகள்
*Corrosion resistance of the Dhar iron pillar

### ஆதார நூற்பட்டியல்
* 
* 

பகுப்பு:வரலாற்றுச் சின்னங்கள்
பகுப்பு:தார் மாவட்டம்
பகுப்பு:தொல்பொருட்கள்
பகுப்பு:இந்தியத் தொல்லியல்
பகுப்பு:மத்தியப் பிரதேச வரலாறு
பாலயம்கோட்டை

**பாலயம்கோட்டை** (Palayamkotta)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட  ஒரு வருவாய் கிராமம் ஆகும். இந்த ஊர் பாலயம்கோட்டை ஊராட்சிக்கு உட்பட்டது.
## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  734  வீடுகள் உள்ளன. கிராமத்தின் மொத்த மக்கள் தொகையானது 3292 ஆகும். இதில் ஆண்கள் எண்ணிக்கை  1738, பெண்களின் எண்ணிக்கை 1554 என உள்ளது. மக்களின் கல்வியறிவு விகிதமானது 60.28 % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சக்தி (1997 திரைப்படம்)

**சக்தி**  (sakthi) 1997 ஆம் ஆண்டு வினீத் மற்றும் யுவராணி நடிப்பில், ஆர். ரகுராஜ் இயக்கத்தில், கே. டி. குஞ்சுமோன் தயாரிப்பில், ஆர். ஆனந்த் இசையில் வெளியான தமிழ்த் திரைப்படம்.

## கதைச்சுருக்கம்

திருமணமாகாத பெண்ணான  சீதாலட்சுமி (ராதிகா) கர்ப்பமாக இருக்கிறாள். அதற்குக் காரணம் யாரென்பதை கூற மறுக்கிறாள். கிராமத்தின் தலைவரான பெரியய்யா (விட்டல் ராவ்) அவளைக்  கிராமத்தைவிட்டுத் தனியே ஒரு குடிசையில் வசிக்கும் தண்டனையளிக்கிறார். அவளுக்குப் பிறக்கும் குழந்தையை வேறு ஒரு ஊரில் கொடுத்து வளர்க்கச் சொல்கிறார். அவளது கர்ப்பத்திற்கு காரணமான தர்மராஜூக்கு (சிவகுமார்) வரலக்ஷ்மியுடன் (விஜி) திருமணம் நடைபெறுகிறது.

பல வருடங்களுக்குப் பிறகு அந்தக் குழந்தை வளர்ந்து இளைஞன் சக்தியாக (வினீத்) அந்த ஊருக்குத் திரும்புகிறான். அந்த ஊர் கோயிலில் வேலைக்குச் சேர்கிறான். அவன் தன்னை யாருமற்ற அனாதை என்றே எண்ணியுள்ளான். சக்தியும் அதே ஊரைச் சேர்ந்த ராணியும் (யுவராணி)  ஒருவரையொருவர் விரும்புகின்றனர். வரலட்சுமியின் சகோதரன் சேதுபதியின் (நிழல்கள் ரவி) திட்டத்தின்படி அந்தக் கோயிலின் கலசத்தைத் திருட வரும் கொள்ளையர்களின் முயற்சி சக்தியால் தடுக்கப்படுகிறது.  ஆனால் இரண்டாவது முறை சேதுபதி அக்கலசத்தை திருடிவிடுகிறான். அந்தப்பழி சக்தியின் மீது விழுகிறது. அவனை கோயில் வேலையிலிருந்து நீக்குகிறார் பெரியய்யா. சக்திக்கு தன் பெற்றோர்கள் யார் என தெரியவருகிறது. அதன் பின் தான் நிரபராதி என்று நிரூபித்தானா? அவனது பெற்றோர் அவனை ஏற்றுக்கொண்டனரா? தன் காதலியைத் திருமணம் செய்தானா? என்பது மீதிக்கதை.

## நடிகர்கள்

* வினீத் - சக்தி 
* யுவராணி - ராணி 
* நிழல்கள் ரவி - சேதுபதி 
* வடிவேலு - இருளாண்டி 
* மனோரமா - வேலம்மாள் 
* சிவகுமார் - தர்மராஜ் 
* விஜி - வரலக்ஷ்மி 
* ராதிகா - சீதாலட்சுமி 
* விட்டல் ராவ் - பெரியய்யா 
* பெரிய கருப்புத் தேவர் 
* மயில்சாமி
* கிங் காங் 
* பேபி ஜெனிபர் - தேவி 
* ஈஸ்வர பாண்டியன் 
* திருப்பூர் ராமசாமி - கருப்பு 
* கோவை செந்தில் 
* செல்லதுரை 
* ஜெயமணி

## இசை

இப்படத்தின் இசையமைப்பாளர் ஆர். ஆனந்த். பாடலாசிரியர் வைரமுத்து.

## மேற்கோள்கள்

பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1997 தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:வடிவேலு நடித்த திரைப்படங்கள்
அக்மோனிட்டால்

**அக்மோனிட்டால்** (*Acmonital*) என்பது துருவேறா எஃகு இரும்பு உலோகக் கலவையாகும். இத்தாலிய நாணய எஃகு என்றும் இக்கலப்புலோகம் அழைக்கப்படுகிறது. இரும்புடன் எடையளவில் 0.14% கார்பன், 17.5-19% குரோமியம், 0.50% மக்னீசியம், 1.15% சிலிக்கான், 0.03% கந்தகம், 0.03% பாசுபரசு ஆகியன சேர்க்கப்பட்டு இக்கலப்புலோகம் தயாரிக்கப்படுகிறது. இத்தாலிய நாணயங்கள் தயாரிப்பில் இக்கலப்புலோகம் பயன்படுகிறது. 

## மேற்கோள்கள்

பகுப்பு:எஃகு கலப்புலோகம்
பகுப்பு:கலப்புலோகங்கள்
அனந்த விருதாந்தம்

***அனந்த விருதாந்தம் *** என்பது 1990 இல் வெளிவந்த இந்திய மலையாளம் திரைப்படம் ஆகும். சி அணில் இப்படத்தை இயக்கியுள்ளார்.

சாய்குமார் மற்றும் ரஞ்சினி ஆகியோர் முக்கிய கதாபாத்திரங்களில் நடித்திருக்கின்றனர்.

## நடிகர்கள்
* சாய்குமார் 
* ரஞ்சனி 
* உசா
* இன்னோசென்ட் 
* சுகுமாரி 
* ஜெகதே சிறீகுமார்
* மனோஜ் கே. ஜெயன்
* விஜய் மேனன்	
* மம்முகொயா
* மீனா

## ஆதாரங்கள்

## வெளி இணைப்புகள்
*

பகுப்பு:1990 மலையாளத் திரைப்படங்கள்‎
பகுப்பு:இந்திய மலையாளத் திரைப்படங்கள்
ஜெகதே சிறீகுமார்

**சிறீகுமார் ஆச்சாரி** என்பவர் இந்திய திரைப்பட நடிகர் ஆவார். இவரை ஜெகதே சிறீகுமார் என்று அறிகின்றனர். 500 கற்கும் மேற்பட்ட மலையாளத் திரைப்படங்களில் நடித்துள்ளார். இவர் நகைச்சுவை மற்றும் குணச்சித்திர கதாபாத்திரங்களில் நடித்துள்ளார்.

## ஆதாரங்கள்

## வெளி இணைப்புகள்
* https://www.facebook.com/pg/JagathyOnline/
* 
* Jagathy Sreekumar at MSI
* Jagathy Sreekumar comedy movie clips

பகுப்பு:கேரள மாநில திரைப்பட விருது வென்றவர்கள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:மலையாளத் திரைப்பட இயக்குநர்கள்
பகுப்பு:மலையாளத் திரைப்படப் பின்னணிப் பாடகர்கள்
வினு உடனி சிறிவர்தன

**வினு உடனி சிறிவர்த்தன** (Vinu Udani Siriwardana பிறப்பு 10 மார்ச் 1992) இலங்கையைச் சேர்ந்த நடிகை, வடிவழகி மற்றும் தொலைக்காட்சி தொகுப்பாளர் ஆவார். தெரன வீட் உலக அழகிக்கான இலங்கை அழகி அணிவகுப்பில் கலந்து கொண்டார். இவ் அணிவகுப்பில் சுமுது பிரசாதினியுடன் கூட்டு வெற்றியாளராக அறிவிக்கப்பட்டார்.

## உலக அழகிக்கான இலங்கை அழகி
31 மார்ச் 2012 இல் ப்ளூ வோட்டர், வத்துசவில் நடைபெற்ற தெரன வீட் மிஸ் உலக அழகிக்கான இலங்கை அழகி அணிவகுப்பு நடைபெற்றது. அவ் அணிவகுப்பில் சுமுது பிரசாதினி இரண்டாவது இடத்தைப் பெற்றார். பின்பு அவ் முடிவு பிழை என்று தெரிய வருகின்றது. 4 ஏப்ரல் 2012 இல் கொழும்பில் கால்பேஸ் நட்சத்திர ஹோட்டலில் சுமுது வெற்றியாளராக வாகை சூடினார். வினு மற்றும் அமுது கூட்டு வெற்றியாளர்களென அறிவிக்கப்பட்டது. சீனாவில் 2012 ஆகஸ்டில் நடைபெற்ற மிஸ் உலக அழகிப் போட்டியில் அமுது இலங்கையை பிரதிநிதித்துவப்படுத்தி கலந்து கொண்டார். 
வினு மிஸ் டெலன்ட் பட்டத்தையும் வென்றுள்ளார். சண்டே ஒப்சவர் பத்திரிகையின் கணக்கெடுப்பில் அதிக மக்கள் வாக்குகளை பெற்ற போட்டியாளராக வினு தெரிவு செய்யப்பட்டார்.

## சர்வதேச சுற்றுலா ராணி
நன்ஜிங் சீனாவில் நடைபெற்ற 18ஆவது மிஸ் சுற்றுலா ராணி சர்வதேச அழகி அணிவகுப்பில் போட்டியிட்டார். இப் போட்டியில் சிறந்த தேசிய ஆடை மற்றும் சிறந்த திறமையாளர் ஆகிய  பட்டங்களை வென்றுள்ளார்.

## நடிப்பு பணி
வினு பிபின மல் என்ற தொலைக்காட்சி நாடகத்தில் தனது நடிப்புப் பணியைத் தொடங்கினார். ஆனால் தருமலி தொலைக்காட்சி நாடகத்தில் தருமலி என்ற கதாப்பாத்திரத்தில் நடித்தமையால் பிரபல்யமானார். வினு இசைக் காணொளிகளிலும் தோன்றியிருக்கின்றார்.

### திரைப்படங்கள்

## தனிப்பட்ட வாழ்க்கை
வினு குடும்பத்தில் இரண்டாவது புதல்வியாவார். இவருக்கு சனு என்ற மூத்த சகோதரரும் ருவி என்ற தங்கையும் உள்ளனர். அனுலா வித்தியாலயத்தில் கல்வி கற்றார். தற்சமயம் வினு குடும்பத்துடன் இலங்கையில் தெகிவளையில் வசிக்கின்றார்.

## மேற்கோள்கள்


## வெளி இணைப்புகள்

* News in Pictures

பகுப்பு:வாழும் மக்கள்
பகுப்பு:1992 பிறப்புகள்
பகுப்பு:இலங்கைப் பெண்கள்
அசூர்பனிபால்

**அசூர்பனிபால்** (**Ashurbanipal**)  பண்டைய அண்மை கிழக்கின், மெசொப்பொத்தேமியாவில் புது அசிரியப் பேரரசை  கிமு 668 முதல் கிமு  627 முடிய 41 ஆண்டுகள் ஆட்சி செய்த பேரரசர் ஆவார். இவரே அசூர் நகரத்தை நிறுவியவர் ஆவார்.

புது அசிரியப் பேரரசர் அசூர்பனிபால், பேரரசின் தலைநகரான நினிவே நகர அரண்மனையில், அசிரிய அரசர்களின்  தகவல்களை ஆப்பெழுத்து களிமண் பலகைகள் மற்றும் சிற்பத்தூண்களில் செதுக்கி வைத்தார். அசூர்பனிபால் காலத்திய  தொல்பொருட்களில் புகழ் பெற்றது, அசூர்பனிபாலின் நூலகம், சிங்கத்தை வேட்டையாடும் அசூர்பனிபால் சிற்பம், அசூர்பனிபாலின் சிதைந்த அரண்மனைகள் ஆகும். இவர் பபிலோனியாவில் தன் பெயரால் அசூர் நகரத்தை நிறுவினார்.

பேரரசர் அசூர்பனிபாலை யூதர்களின் வேத நூல் *அசெனப்பர்* (**Asenappar**)  எனக் கூறுகிறது. ( - ).

## வெற்றிகள்

கிமு 664-இல் வட கிழக்கு ஆப்பிரிக்காவின் குஷ் இராச்சியம் மற்றும் பண்டைய எகிப்து மற்றும் நுபியா பகுதிகளை வெற்றி கொண்டார். பின்னர் ஈலாம் இராச்சியத்தை வெற்றி  கொண்டு, பண்டைய அண்மை கிழக்கின் நகரங்கள் அனைத்தையும் தன் ஆட்சியின் கீழ் கொண்டு வந்தார்.

பேரரசர் அசூர்பனிபாலின் வாழ்வின் இறுதி பத்தாண்டு ஆட்சியில் அசிரியா, யாராலும் வெல்ல முடியாத பேரரசாகவும், மக்களின் வாழ்க்கை  மிகவும் அமைதியுடன் விளங்கியது. அசூர்பனிபால் கிமு 627 வரை, 42 ஆண்டுகள் புது அசிரியப் பேரரசை ஆண்டார்.  பேரரசர் அசூர்பனிபாலின் மறைவிற்குப் பின்னர்  வந்த ஆட்சியாளர், அசூர் - எதில் -  இலானி (கிமு 626–623)  காலத்தில், புதுஅசிரியப் பேரரசில் வாரிசுரிமைக்காக ஏற்பட்ட உள்நாட்டுப் போரால் பேரரசின் பரப்பளவு சுருங்கியது.

## இதனையும் காண்க
* அசூர், பண்டைய நகரம்
* புது அசிரியப் பேரரசு
* பண்டைய அண்மை கிழக்கின் நகரங்கள்
* குஷ் இராச்சியம்

## மேற்குறிப்புகள்

## ஆதார நூற்பட்டியல்
*
*
*
*
*
*
*

## மேலும் படிக்க
* 
* 
* 

## வெளி இணைப்புகள்

*Ashurbanipal 
*The Library of King Ashurbanipal Web Page 
*Assurbanipal Coronation Hymn
*History Of Assurbanipal, Translated from the Cuneiform Inscriptions by George Smith
*Historical Prism Inscriptions of Ashurbanipal I: Editions E, B1–5, D, and K&nbsp;– Oriental Institute 

பகுப்பு:பாபிலோனிய மன்னர்கள்
பகுப்பு:கிமு 687 பிறப்புகள்
பகுப்பு:கிமு 627 இறப்புகள்
பகுப்பு:மெசொப்பொத்தேமியாவின் வரலாறு
பகுப்பு:அசிரியா
பகுப்பு:பண்டைய அசிரியா
அசிட்டோ ஐதராக்சமிக் அமிலம்

**அசிட்டோ ஐதராக்சமிக் அமிலம்** (*Acetohydroxamic acid*)  என்பது C2H5NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இம்மருந்து இலித்தோசிடேட்டு என்ற வணிகப்பெயரால் அழைக்கப்படுகிறது. பல்வேறு பாக்டீரியா மற்றும் தாவரங்களில் உள்ள யூரியேசு நொதியை தடுக்கும் திறன் கொண்ட மருந்தாக இது செயல்படுகிறது. பொதுவாக சிறுநீர் பாதை தொற்றுகளை நீக்க இதைப் பயன்படுத்துவார்கள். யூரியா மூலக்கூறையே ஒத்திருந்தாலும் யூரியேசு நொதியால் இதை நீராற்பகுக்க இயலுவதில்லை. இதன் விளைவாக தடுப்பு போட்டியினால்  பாக்டீரியாவின் வளர்சிதை மாற்றம் பாதிக்கப்படுகிறது.

## அநாதை மருந்து

1983 ஆம் ஆண்டு அமெரிக்க உணவு மற்றும் மருந்து நிர்வாக அமைப்பு அசிட்டோ ஐதராக்சமிக் அமிலத்தை ஓர் அநாதை மருந்தாக அங்கீகரித்தது. புதியதாக இயற்றப்பட்ட அநாதை மருந்துகள் சட்டம் இதற்கான ஒப்புதலை அளிக்கிறது. வணிகமுறையில் வளர்ச்சி பெறாத மருந்துகள் அநாதை மருந்துகள் எனப்படுகின்றன. சுட்ரூவைட்டு சிறுநீரகக் கற்கள் சிகிச்சையில் இம்மருந்து பயன்படுகிறது.  நிலையான வேதிச் சேர்மம் என்பதால் அசிட்டோ ஐதராக்சமிக் அமிலத்திற்கு காப்புரிமை எதுவும் வழங்கப்படவில்லை.  

## மேற்கோள்கள்

பகுப்பு:ஐதரோ ஆக்சமிக் அமிலங்கள்
பகுப்பு:அநாதை மருந்துகள்
என் புருசன் எதிர்வீட்டுப் பொண்ணு

***என் புருசன் எதிர்வீட்டுப் பொண்ணு***  2004 ஆம் ஆண்டு பாண்டியராஜன், சங்கவி, ராதிகா சௌத்ரி , மற்றும்  அபிநய ஸ்ரீ ஆகியோரின் நடிப்பில் பரணி குமார் இயக்கத்தில், எஸ். பி. பூபதி இசையில், குறைந்த பொருட்செலவில் ஆரூர் அமுதா தயாரிப்பில் வெளியான தமிழ் நகைச்சுவைத் திரைப்படம்.

## கதைச்சுருக்கம்
பால்காரரான பாண்டியன் (பாண்டியராஜன்) தன் மனைவியைப் பிரிந்து தன்னுடைய பாட்டியுடன்  (பரவை முனியம்மா) வசித்துவருகிறார். அவன் வீட்டிற்கு எதிர்வீட்டில் வசித்துவருபவள் ரேகா (சங்கவி). அவள் பாண்டியனை தன் உறவினரைப் போல் எண்ணி பழகி வருகிறாள். பக்கத்துக்கு கிராமத்தில் வசித்துவரும் பாண்டியனுடைய மாமா மாணிக்கத்தின் (அலெக்ஸ்) இரண்டு மகள்கள் பார்வதி (ராதிகா சௌத்ரி)மற்றும் மீனாட்சி (அபிநயஸ்ரீ). பார்வதி அமைதியான குணமுள்ள பெண். மீனாட்சி முன் கோபமுடையவள்.

சில மாதங்களுக்கு முன்புதான் பாண்டியனுக்கும் பார்வதிக்கும் திருமணம் நடந்தது. தன் திருமணக் கொண்டாட்டத்தின் போது அளவுக்கு அதிகமாக மது அருந்திவிட்டு வீட்டுக்கு வந்த பாண்டியன் மீனாட்சியிடம் தவறாக நடக்க முயன்றுள்ளான். இதனால் மனமுடைந்த பார்வதி மீனாட்சியை அழைத்துக்கொண்டு  தன் தந்தையின் வீட்டுக்கு  வந்துவிடுகிறாள்.

வட்டிக்கு கடன் கொடுக்கும் சொக்கு (பாரதி) மோசமான நடத்தையுடையவன். அந்தக் கிராமத்தில் பெரும்பாலானோர் அவனால் பாதிக்கப்பட்டவர்கள். அவன் மீனாட்சியை விரும்புவதை அவளிடம் கூற அவளோ அவனை நிராகரிக்கிறாள். ஒரு நாள் தன்னிடம் தவறாக நடக்க முயலும் அவனைக் கொன்றுவிட்டு தானும் தற்கொலை செய்துகொள்கிறாள் மீனாட்சி
 
தங்கையை இழந்த பார்வதி மீண்டும் கணவன் வீட்டுக்குத் திரும்புகிறாள். அங்கு தன் கணவனுடன் பழகும் ரேகாவை சந்தேகப்படுகிறாள். அதன் பின் நடக்கிறது என்பது மீதிக்கதை.

## நடிகர்கள்

* பாண்டியராஜன் - பாண்டியன் 
* சங்கவி - ரேகா 
* இராதிகா சௌத்ரி - பார்வதி 
* அபிநயஸ்ரீ - மீனாட்சி 
* பரவை முனியம்மா - பாண்டியனின் பாட்டி 
* அலெக்ஸ் - மாணிக்கம் 
* சாப்ளின் பாலு 
* பாலு ஆனந்த் - ரேகாவின் தந்தை 
* ஆனந்த் - ராஜா 
* பாரதி - சொக்கு 
* பவா லக்ஷ்மண் - வைத்தி 
* சூர்யகாந்த் 
* ஜுபிளீ நடராஜன்

## இசை

படத்தின் இசையமைப்பாளர் எஸ். பி. பூபதி. பாடலாசிரியர்கள் முத்துலிங்கம் மற்றும் இளைய கம்பன்.



பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
எத்திலெக்சைல் பால்மிடேட்டு

**எத்திலெக்சைல் பால்மிடேட்டு** (*Ethylhexyl palmitate*) என்பது C24H48O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆக்டைல் பால்மிடேட்டு என்ற பெயராலும் இச்சேர்மத்தை அழைக்கலாம். நிறைவுற்ற பக்கச் சங்கிலியுடன் கூடிய கொழுப்பு அமில எசுத்தரான இதை 2-எத்திலெக்சனால் மற்றும் பால்மிட்டிக் அமிலம் ஆகியனவற்றை வினைபுரியச் செய்து எத்திலெக்சைல் பால்மிடேட்டை வருவிக்கலாம். பொதுவாக அழகு சாதனப் பொருட்களில் இது பயன்படுத்தப்படுகிறது. 

## இயற்பியல் பண்புகள்
எத்திலெக்சைல் பால்மிடேட்டு அறை வெப்பநிலையில் ஒரு தெளிவான நிறமற்ற நீர்மம் ஆகும். இலேசான கொழுப்பு மணம் வீசும்.
2-எத்திலெக்சனால் மற்றும் பால்மிட்டிக் அமிலம் ஆகியன அமில வினையூக்கியின் முன்னிலையில் வினைபுரிந்து எசுத்தரைக் கொடுக்கின்றன. 

## பயன்கள்
அழகியல் துறை பொருட்கள் உருவாக்கத்தில் ஒரு கரைபானாக, கடத்தும் முகவராக, நிறமியை ஈரப்படுத்தும் முகவராக, நறுமண நிலைநிறுத்தியாக, இளக்கியாக என பலவாறாகப் பயன்படுகிறது. சில சிலிக்கோன் வழிப்பெறுதிகள் போல தோலின் மீது இது செயற்படுகிறது.   

## மேற்கோள்கள்

பகுப்பு:ஒப்பனை வேதிப்பொருட்கள்
பகுப்பு:கொழுப்புகள்
பகுப்பு:பால்மிடேட்டுகள்
பகுப்பு:கொழுப்பு அமில எசுத்தர்கள்
எப்ரிமோவைட்டு

**எப்ரிமோவைட்டு** (*Efremovite*)  என்பது (NH4)2Mg2(SO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இதுவோர் அசாதாரணமான அம்மோனியம் சல்பேட்டுக்  கனிமமாகும். வெண்மை நிறம் முதல் சாம்பல் நிறம் வரை இது கனசதுரப் படிகங்களாகக் காணப்படுகிறது . எரியும் நிலக்கரி குவியல்களில் காணப்படும் சல்பேட்டு மேல் ஓடுகளின் பகுதிக் கூறாக இந்த நீரிலி சல்பேட்டு கனிமம் தோன்றுகிறது. நீருறிஞ்சும் இக்கனிமம் ஈரக் காற்றில் வெளிப்படும் போது மெல்ல நீரேற்று வடிவ பௌசிங்கௌல்டைட்டு என்ற சல்பேட்டுக் கனிமமாக மாறுகிறது .

பன்னாட்டு கனிமவியல் சங்கம் எப்ரிமோவைட்டு கனிமத்தை Efr என்ற குறியீட்டால் அடையாளப்படுத்துகிறது 

இது 1989 இல் உருசியாவில் உள்ள தெற்கு யூரல் மலைப்பகுதியின் செலியபின்சிக் நிலக்கரிப் பள்ளத்தாக்கில் கண்டுபிடிக்கப்பட்டது. உருசிய நிலவியாலாளர் அண்டோனோவிச்சு யெப்ரிமோவின் (1907-1972) பெயர் இக்கனிமத்திற்கு சூட்டப்பட்டது.  மேலும் ஐரோப்பாவின் பல்வேறு நிலக்கரி சுரங்கப் பகுதிகளிலும் காணப்படுவதாக தெரிவிக்கப்பட்டுள்ளது . பௌசிங்கௌல்டைட்டு, மாசுகாக்னைட்டு, இயற்கை கந்தகம், கிளாடுனோவைட்டு போன்ற கனிமங்களுடன் சேர்ந்து எப்ரிமோவைட்டு கிடைக்கிறது .    
## மேற்கோள்கள்

பகுப்பு:சல்பேட்டுக் கனிமங்கள்
பகுப்பு:மக்னீசியக் கனிமங்கள்
பகுப்பு:அமோனியம் கனிமங்கள்
பகுப்பு:கனசதுரக் கனிமங்கள்
ஓமிலைட்டு

**ஓமிலைட்டு** (*Homilite*) என்பது Ca2(Fe,Mg)B2Si2O10 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கடோலினைட்டு தொகுதி கனிமங்களில் ஒரு போரோ சிலிக்கேட்டு கனிமமாக இது வகைப்படுத்தப்படுகிறது.   
  
பெக்மாடைட்டு எனப்படும் தீப்பாறைகளில் பெல்டுசுபார் பொதிகளில் பழுப்பு நிறத்தில் ஒற்றைச் சாய்வுப் படிகங்களாக ஓமிலைட்டு கனிமம் காணப்படுகிறது. நார்வே நாட்டின் சுடோக்கோ தீவில் 1876 ஆம் ஆண்டு ஓமிலைட்டு கண்டறியப்பட்டது. மெலிபேனைட்டு மற்றும் அல்லேனைட்டு கனிமங்களுடன் சேர்ந்து இது கானப்படுகிறது. கிரேக்க மொழியில் ஒன்றாகத் தோன்றுதல் என்ற பொருள் கொண்ட சொல்லிலிருந்து இக்கனிமத்திற்கான பெயர் வரப்பெற்றுள்ளது.

பன்னாட்டு கனிமவியல் சங்கம் ஓமிலைட்டு கனிமத்தை Homஎன்ற குறியீட்டால் அடையாளப்படுத்துகிறது. 
   
## மேற்கோள்கள்

* Mineral Society of America Handbook (PDF) 
* Mindat with locations
* Webmineral data

பகுப்பு:கால்சியம் கனிமங்கள்
பகுப்பு:இரும்புக் கனிமங்கள்
பகுப்பு:மக்னீசியக் கனிமங்கள்
பகுப்பு:போரேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
பகுப்பு:நெசோசிலிக்கேட்டுகள்
பகுப்பு:போரோசிலிக்கேட்டுகள்